Katariina Parr
Katariina syntyi noin vuonna 1512 joko Parrissa, St Helensissä, Kendalin linnassa tai Blackfriarsissa Lontoossa. Hänen isänsä oli sir Thomas Parr Kendalin Westmorlandista ja hänen äitinsä Maud Green. Kendalissa uskotaan, että Katariina syntyi itse Kendalin linnassa. Katariinalla oli kaksi sisarusta, veli William Parr, Northamptonin 1. markiisi, ja sisar Anne Parr, joka meni myöhemmin naimisiin Pembroken 1. jaarlin William Herbertin kanssa.
Rita Hayworth
Rita Hayworth (alk. Margarita Carmen Cansino; 17. lokakuuta 1918 New York – 14. toukokuuta 1987 New York) oli yhdysvaltalainen elokuvanäyttelijä. Hän oli 1940-luvun suosituimpia naistähtiä ja seksisymboleita, joka näytteli useita vietteleviä femme fataleja. Hän teki tunnetuimmat roolinsa film noireissa ja musikaaleissa ja oli muutamassa elokuvassa Fred Astairen tanssipari. Hayworth oli toisessa maailmansodassa yhdysvaltalaissotilaiden suosituimpia pin-up-tyttöjä. Hayworth sairastui uransa loppuvaiheessa Alzheimerin tautiin, joka kuitenkin todettiin vasta 1979. Hänen tyttärensä Yasmin Aga Khan hoiti häntä 1980-luvulla ja toimi samalla Alzheimer-tutkimuksen varhaisena puolestapuhujana.